
	1.
	Likumprojekts (grozījumi)
1.
	Iebildums
Direktīvā (ES) 2024/1275 par ēku energosniegumu 2.pantā definēti termini "8) ēkas energosniegums" un "30) energosnieguma sertifikāts". Ēku energoefektivitātes likumā lietotais termins "energoefektivitāte" (angliski "energy efficiency") ir lietos nekorekti un ar atšķirīgu nozīmi no cita direktīvā korekti lietotā termina "energosniegums" (angliski "energy performance")
Piedāvātā redakcija
Visā tekstā terminu “energoefektivitāte” aizstāt ar terminu “energosniegums” atbilstošā locījumā.
 
	Dzintars Grasmanis (VNI)

	2.
	Likumprojekts (grozījumi)
1. pants. "8) ēka – būve ar jumtu un sienām, kur telpu vides regulēšanai izmanto enerģiju;
9) ēkas daļa — ēkas daļa, kas ir projektēta vai pielāgota patstāvīgai izmantošanai;
10) bezemisiju ēka – ļoti augstas energoefektivitātes ēka kura nerada oglekļa emisijas uz vietas no fosilajiem kurināmajiem;
11) atjaunošanas pase – individuāli pielāgots ceļvedis konkrētas ēkas pakāpeniskai atjaunošanai, kas paredz pasākumu īstenošanu vairākos posmos un būtisku ēkas energoefektivitātes uzlabošanu;
12) ekspluatācijas siltumnīcefekta gāzu emisijas – siltumnīcefekta gāzu emisijas, kas rodas ēkas ekspluatācijas laikā saistībā ar ēkas inženiertehnisko sistēmu enerģijas patēriņu;
13) dzīves cikla globālās sasilšanas potenciāls – rādītājs, kas kvantificē ēkas siltumnīcefekta gāzu emisiju ietekmi uz globālo sasilšanu visā ēkas dzīves ciklā - būvizstrādājumu ražošanā un transportēšanā, būvdarbu veikšanā, ekspluatācijas laikā,  kā arī ēkas nojaukšanā un atkritumu materiālu apsaimniekošanā;
14) energosertifikāts – dokuments, kurā raksturota ēkas vai ēkas daļas energoefektivitāte, kas noteikta saskaņā ar normatīvajos aktos noteikto metodoloģiju;
15) izmaksoptimāls līmenis – energoefektivitātes līmenis, kas nodrošina viszemākās kopējās izmaksas aplēstajā ēkas vai būves elementa kalpošanas laikā, ņemot vērā ar energoefektivitāti saistītās investīciju, ekspluatācijas un uzturēšanas izmaksas, kā arī ar to saistītos ieguvumus;
16) Enerģijas patēriņš – enerģijas daudzums, ko ēkas inženiertehniskās sistēmas noteiktā laikposmā patērē no piegādātās enerģijas, lai nodrošinātu ēkā paredzētos energoefektivitātes pakalpojumus - telpu apkuri, dzesēšanu, ventilāciju, karstā ūdens sagatavošanu un apgaismojumu;
17) primārā enerģija – enerģija no atjaunīgiem un neatjaunīgiem energoresursiem, kas raksturo enerģijas daudzumu pirms tās pārveides galalietojamā enerģijā.".
 
	Iebildums
Direktīvā (ES) 2024/1275 par ēku energosniegumu  2.pantā definēts termins "30) energosnieguma sertifikāts". Ēku energoefektivitātes likumā lietotais termins "energoefektivitāte" (angliski "energy efficiency") ir lietos nekorekti un ar atšķirīgu nozīmi no cita direktīvā korekti lietotā termina "energosniegums" (angliski "energy performance"). Likumprojekta precizēt terminu "14) energosertifikats"
Piedāvātā redakcija
"14) energosnieguma sertifikāts – dokuments, kurā raksturots ēkas vai ēkas daļas energosniegums, kas noteikta saskaņā ar normatīvajos aktos noteikto metodoloģiju;"
	Dzintars Grasmanis (VNI)

	3.
	Likumprojekts (grozījumi)
2. pants. "(3) Ēkām, kuras ir kultūras pieminekļi vai kurās atrodas kultūras pieminekļi, kā arī kultūras pieminekļu teritorijās esošām ēkām un ēkām, kurām pašvaldība noteikusi kultūrvēsturisko vērtību, var piemērot zemākas prasības attiecībā uz energoefektivitātes līmeni, ja izmaksoptimāla līmeņa sasniegšana apdraud šo kultūras pieminekļu vai ēku ar kultūrvēsturisko vērtību saglabāšanu vai pazemina to kultūrvēsturisko vērtību.".
	Iebildums
Nav pamatojuma noteikt zemākas prasības "kultūras pieminekļu teritorijās esošām ēkām", ja tām nav kultūrvēsturiska vērtība.
Piedāvātā redakcija
"(3) Ēkām, kuras ir kultūras pieminekļi vai kurās atrodas kultūras pieminekļi, kā arī ēkām, kurām pašvaldība noteikusi kultūrvēsturisko vērtību, var piemērot zemākas prasības attiecībā uz energosnieguma līmeni, ja izmaksoptimāla līmeņa sasniegšana apdraud šo kultūras pieminekļu vai ēku ar kultūrvēsturisko vērtību saglabāšanu vai pazemina to kultūrvēsturisko vērtību.".
	Dzintars Grasmanis (VNI)

	4.
	Likumprojekts (grozījumi)
3. pants. "3.1 pants. Publisko personu iestāžu ēku atjaunošana
(1) Publisko personu iestāžu īpašumā esošās ēkas atjauno vismaz līdz gandrīz nulles enerģijas ēkas līmenim.
(2) Publisko personu iestādes nodrošina, ka katru gadu tiek atjaunoti vismaz 3 procenti no kopējās to īpašumā esošo atjaunojamo ēku platības. Atjaunojamo ēku kopējo platību nosaka pēc publisko personu iestāžu īpašumā esošo ēku kopējās izmantojamās grīdas platības 2024. gada 1. janvārī, ņemot vērā ēkas, kuru kopējā izmantojamā grīdas platība pārsniedz 250 m² un kuras minētajā datumā nav gandrīz nulles enerģijas ēkas. Ja attiecīgajā gadā renovētās grīdas platības apmērs pārsniedz 3 procentus, pārsnieguma daļu var ieskaitīt nākošo divu gadu renovācijas apjomā.
(3) Publisko personu iestādes ikgadējā renovācijas apjomā var ieskaitīt jaunas ēkas, kas ir to īpašumā un aizstāj konkrētas publisko personu iestāžu ēkas, kuras ir nojauktas vai atsavinātas divu iepriekšējo gadu laikā.
(4) Ministru kabinets nosaka kārtību, kādā publiskām personu iestādēm piemēro 3.panta trešajā daļā minētos izņēmumus";
	Iebildums
Likumprojekta 3. 1 pantā noteikts obligāts pienākums ēkas atjaunot vismaz līdz gandrīz nulles enerģijas ēkas līmenim, kā arī noteikts pienākums katru gadu nodrošināt, ka gadu tiek atjaunoti vismaz 3 procenti no kopējās to īpašumā esošo atjaunojamo ēku platības.
Nav skaidrs, no kādiem līdzekļiem tiks nodrošināts, ka šāds obligāti izpildāms pienākums varētu tikt izpildīts gadījumā, ja iestāde neradīs iespēju piesaistīt līdzekļus šāda pienākuma izpildei. Līdz ar to ir jāvērtē šāda noteikta pienākuma obligātās izpildes ietekme uz valsts budžetu.
Piedāvātā redakcija
-
	Līga Rozenberga (VNI)

	5.
	Likumprojekts (grozījumi)
5. pants. 8. pantā:
	Iebildums
8.panta septītajā daļā noteikts, ka "ēkas pagaidu energosertifikāta derīguma termiņš ir trīs gadi." Ēkas pagaidu enerosertifikātu izsniedz jaunbūvēm un pārbūvējamām ēkām, būvniecības informācijas sistēmā (BIS) bieži ēkas pagaidu sertifikātu reģistrē projekta stadijā un netiek atjaunots pie būves nodošanas ekspluatācijā. Šādai ēkai ēkas energosnieguma sertifikātu nevar atjaunot balstoties uz Ministru kabineta 08.04.2020. noteikumu Nr.222 "Ēku energoefektivitātes aprēķina metodes un ēku energosertifikācijas noteikumi" prasībām un standartu LVS EN 15378-3:2020 "Ēku energoefektivitāte. Ēku apkures sistēmas un SKŪ. 3. daļa: Izmērītā energoefektivitāte M3-10 un M8-10 moduļiem", jo izmērītā energosnieguma novērtēšanai nepieciešami enerģijas patēriņa dati par vismaz 3 gadu periodu.
Piedāvātā redakcija
(7) Ēkas energosnieguma sertifikāta derīguma termiņš ir 10 gadi, ēkas pagaidu energosnieguma sertifikāta derīguma termiņš ir 5 gadi no būves nodošanas ekspluatācijā brīža.  Ēkas energosnieguma sertifikāts vai ēkas pagaidu energosnieguma sertifikāts zaudē spēku, ja ēkai vai ēkas daļai tiek izsniegts jauns ēkas energosnieguma sertifikāts vai jauns ēkas pagaidu energosnieguma sertifikāts.
	Dzintars Grasmanis (VNI)

	6.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, 2012, 201. nr.; 2016, 57. nr.; 2017, 124. nr.; 2018, 225. nr.; 2020, 202A.) šādus grozījumus:
	Priekšlikums
Ņemot vērā, ka Ēku energoefektivitātes likuma (tā šobrīd spēkā esošajā redakcijā)  5.pantam “Augstas efektivitātes sistēmu izmantošana” šā likuma tvērumā nav juridiskas slodzes, lūdzam izvērtēt nepieciešamību 5.pantā ietverto regulējumu svītrot un pārcelt uz normatīvajiem aktiem būvniecības jomā. 
Piedāvātā redakcija
-
	Dzintars Grasmanis (VNI)

	7.
	Likumprojekts (grozījumi)
2. pants. "(2) Šā likuma prasības nepiemēro ēkām:
1) kuras kalpo valsts aizsardzības mērķiem, izņemot bruņotajiem spēkiem un citam valsts aizsardzības iestāžu personālam paredzētas atsevišķas dzīvojamās telpas vai biroja ēkas;
2) kas kalpo par kulta vietām un ko izmanto reliģiskām darbībām;
3) ko izmanto vai paredzēts izmantot vai nu mazāk par četriem mēnešiem gadā, vai arī, alternatīvi, izmantot uz ierobežotu laiku katru gadu un ar paredzamo enerģijas patēriņu, kas ir mazāks nekā 25 % no enerģijas patēriņa, kurš rastos, ja ēka tiktu izmantota visu gadu;
4) kuras ir brīvi stāvošas un kuru kopējā iekštelpu platība ir mazāka par 50 kvadrātmetriem;
5) pagaidu celtnes, ko izmanto ne ilgāk kā divus gadus, rūpnieciski objekti, darbnīcas, nedzīvojamas lauksaimniecības ēkas ar zemu enerģijas pieprasījumu un nedzīvojamas lauksaimniecības ēkas, ko izmanto kādā nozarē, kuru aptver nacionāls nozaru nolīgums par energoefektivitāti;
6) kuras ir Latvijas Republikas diplomātiskās un konsulārās pārstāvniecības ēkas ārvalstīs. Šādu ēku projektēšanu, būvniecību un ekspluatācijas uzraudzību organizē valsts akciju sabiedrība "Valsts nekustamie īpašumi", kas koordinē energoefektivitātes principu ievērošanu ēkās, kā arī energoefektivitātes pasākumu veikšanu atbilstoši konkrētās vietas klimatiskajiem apstākļiem un uzņemošās valsts normatīvo aktu prasībām, ja to piemērošana nepieciešama.";
	Priekšlikums
Ieteikums 1. apakšpunktā "dzīvojamās telpas" aizstāt ar "dzīvojamās ēkas vai ēku daļas"
5.apakšpunktā precizēt jēdzienu "nacionāls nozaru nolīgums par energoefektivitāti", jo tam nav normatīva regulējuma 
 
Piedāvātā redakcija
-
	Dzintars Grasmanis (VNI)

	8.
	Likumprojekts (grozījumi)
5. pants. papildināt ar 31 un 32 daļu šādā redakcijā:
	Priekšlikums
Direktīvas (ES) 2024/1275 par ēku energosniegumu  V pielikumā “Energosnieguma sertifikātu veidne” ir ietverta virkne citu rādītāju, kas jāietver energosnieguma sertifikātā:
"1.    Energosnieguma sertifikāta titullapā norāda vismaz šādus elementus:
a) energosnieguma klase;
b) aprēķinātais gada primārās enerģijas izmantojums kWh/(m2/gadā);
c) aprēķinātais gada enerģijas galaizmantojums kWh/(m2/gadā);
d) objektā uz vietas saražotās atjaunīgās enerģijas īpatsvars (%) enerģijas izmantojumā;
e) ekspluatācijas siltumnīcefekta gāzu emisijas (kg CO2/(m2/gadā)) un dzīves cikla GSP vērtība, ja pieejama."
Tādēļ nav skaidra pamatojuma likumā ietvert tikai daļu no šiem rādītājiem.
Priekšlikums papildināt projektu atbilstoši Direktīvas (ES) 2024/1275 par ēku energosniegumu  V pielikuma 1.punktam.
Piedāvātā redakcija
-
	Dzintars Grasmanis (VNI)



